Document ID: 32005R0422

KOMISIJAS REGULA (EK) Nr. 422/2005
(2005. gada 14. marts),
ar kuru groza Regulu (EK) Nr. 94/2002, ar ko paredz sīki izstrādātus noteikumus par to, kā piemērot Padomes Regulu (EK) Nr. 2826/2000 par informācijas un veicināšanas pasākumiem attiecībā uz lauksaimniecības produktiem iekšējā tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 19. decembra Regulu (EK) Nr. 2826/2000 par informācijas un veicināšanas pasākumiem attiecībā uz lauksaimniecības produktiem iekšējā tirgū (1), un jo īpaši tās 12. pantu,
tā kā:
(1)
Regulas (EK) Nr. 2826/2000 3. pants paredz kritērijus to sektoru un produktu noteikšanai, attiecībā uz kuriem var tikt veikti informatīvi un/vai veicināšanas pasākumi iekšējā tirgū. Šīs tēmas un produkti ir uzskaitīti Komisijas Regulas (EK) Nr. 94/2002 I pielikumā (2).
(2)
Regulas (EK) Nr. 2826/2000 4. pantā noteikts, ka ik pēc diviem gadiem Komisija iezīmē tēmu un produktu sarakstu, kas minēti attiecīgās Regulas 3. pantā.
(3)
Kopienas izcelsmes sēklu eļļas, it īpaši rapšu eļļa, kā arī medus un biškopības produkti ir produkti, kam tirgus bilance var tikt uzlabota ar informatīvu un/vai veicināšanas pasākumu palīdzību, it īpaši nodrošinot patērētājiem atbilstošu un visjaunāko informāciju par šo produktu kvalitāti, uzturvērtību, garšu, attiecināmajiem standartiem un marķējumu. Tādā veidā šie produkti jāiekļauj Regulas (EK) Nr. 94/2002 I pielikumā.
(4)
Lai veicinātu kvalitatīvu produktu patēriņu gaļas sektorā, ir nepieciešams panākt, lai visa kvalitatīvā gaļa tiek ražota saskaņā ar Kopienas vai nacionālās kvalitātes shēmu, kas atbilst veicināšanas pasākumiem. Tādā veidā šie produkti ir jāiekļauj Regulas (EK) Nr. 94/2002 I pielikumā.
(5)
Skaidrības un vienkāršības labad nepieciešams visas Regulas (EK) Nr. 94/2002 I a) pielikuma tēmas un I b) pielikuma produktus apvienot vienā kopīgā sarakstā, kas atbildīs gan tēmām, gan produktiem, un iekļaut, katram produktam un tēmai atbilstošas prasības attiecībā uz veicināšanas vadlīnijām iekšējā tirgū šīs regulas III pielikumā.
(6)
Produkti ar aizsargātu cilmes vietas nosaukumu (PDO), ar aizsargātu ģeogrāfiskās izcelsmes norādi (PGI) vai ar garantētām tradicionālām īpatnībām (TSG), saskaņā ar 1992. gada 14. jūlija Padomes Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (3) vai Padomes 1992. gada 14. jūlija Regulu (EEK) Nr. 2082/92 par īpaša rakstura sertifikātiem lauksaimniecības produktiem un pārtikas produktiem (4) un bioloģiskās lauksaimniecības produkti saskaņā ar 1991. gada 24. jūnija Padomes Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (5), ir kvalitatīvi produkti, kuru ražošana un patērēšana ir uzskatāma par prioritāti kopīgās lauksaimniecības politikas kontekstā. Tādējādi šie produkti ir jāiekļauj Regulas (EK) Nr. 94/2002 I pielikumā, lai nodrošinātu, ka tie iegūst no visiem veicināšanas un informatīvajām kampaņām, kas paredzētas iekšējā tirgus veicināšanas režīmā.
(7)
Nepieciešams iezīmēt jaunas vadlīnijas attiecībā uz tikko pievienotajiem produktiem, lai sasniegtu gaidāmos veicināšanas pasākumu rezultātus, un pārskatīt pastāvošās vadlīnijas, lai ņemtu vērā tirgus situācijas un kopīgās lauksaimniecības politikas attīstību, kā arī pieejamo pieredzi no pēdējo veicināšanas un informatīvo pasākumu izvērtēšanas.
(8)
Tādējādi Regula (EK) Nr. 94/2002 ir attiecīgi jāgroza.
(9)
Pēc šo pasākumu pieņemšanas pirmais termiņš, kas jāievēro, iesniedzot Kopienas atbalsta pieteikumus veicināšanas programmu sakarā, ir 31. janvāris. Tādējādi piedāvājumu iesniedzējām organizācijām un valstīm nav daudz laika, lai pielāgotu vai sagatavotu piedāvājumus atbilstīgi noteikumiem no jauna grozītajā regulā. Tāpēc šai regulai ir jāstājas spēkā pēc 31. janvāra.
(10)
Šajā regulā paredzētie pasākumi ir saskaņā ar atzinumu, ko sanāksmē sniegusi lauksaimniecības produktu veicināšanas apvienotā vadības komiteja,
IR PIEŅĒMUSI ŠO REGULU.
1. pants
Regula (EK) Nr. 94/2002 ir jāgroza šādi:
1)
I pielikums ir aizvietojams ar šīs regulas I pielikumu.
2)
III pielikums ir aizvietojams ar šīs regulas II pielikumu.
2. pants
Šai regulai ir jāstājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Tā ir piemērojama no 2005. gada 1. februāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. martā

Labels: 7
3
15
6